《秋日登丛台集句》
明代·卢龙云

故阁峥嵘已劫灰，倚阑愁立独徘徊。

王侯第宅皆新主，内史文徘祗废台。

诗句乱随青草发，绮罗留作野花开。

但将酩酊酬佳节，鸟度云移落酒杯。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。